CELEX: C2004/168/17
Language: el
Date: 2004-06-26 00:00:00
Title: Υπόθεση T-147/04: Προσφυγή-αγωγή του Brian M. Ross κατά της Επιτροπής των Ευρωπαϊκών Κοινοτήτων που ασκήθηκε στις 23 Απριλίου 2004

26.6.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 168/9
            
         Προσφυγή-αγωγή του Brian M. Ross κατά της Επιτροπής των Ευρωπαϊκών Κοινοτήτων που ασκήθηκε στις 23 Απριλίου 2004
   (Υπόθεση T-147/04)
   (2004/C 168/17)
   Γλώσσα διαδικασίας: η γαλλική
   Ο Brian M. Ross, κάτοικος Morpeth (Ηνωμένο Βασίλειο), εκπροσωπούμενος από τον δικηγόρο Eric Boigelot, άσκησε στις 23 Απριλίου 2004 ενώπιον του Πρωτοδικείου των Ευρωπαϊκών Κοινοτήτων προσφυγή-αγωγή κατά της Επιτροπής των Ευρωπαϊκών Κοινοτήτων.
   Ο προσφεύγων-ενάγων (στο εξής: προσφεύγων) ζητεί από το Πρωτοδικείο:
   
               —
            
            
               να ακυρώσει την απόφαση της 31ης Μαρτίου 2003 για την οριστική κατάρτιση της εκθέσεως υπηρεσιακής εξελίξεως του προσφεύγοντος για την περίοδο 2001/2002·
            
         
               —
            
            
               να ακυρώσει την πιο πάνω έκθεση·
            
         
               —
            
            
               να ακυρώσει τη σιωπηρή απόφαση να απορριφθεί η διοικητική ένσταση (R/562/03) που ο προσφεύγων υπέβαλε στις 24 Σεπτεμβρίου 2003 για να ακυρωθεί η προσβαλλόμενη απόφαση·
            
         
               —
            
            
               να υποχρεώσει την καθής-εναγομένη να καταβάλει στον προσφεύγοντα για χρηματική ικανοποίηση λόγω ηθικής βλάβης το υπολογισμένο κατά δίκαιη κρίση ποσό των 10 000 ευρώ, τηρουμένης της δυνατότητας να αυξηθεί ή να μειωθεί κατά τη διάρκεια της δίκης·
            
         
               —
            
            
               να καταδικάσει την καθής-εναγομένη στα δικαστικά έξοδα.
            
         Ισχυρισμοί και κύρια επιχειρήματα:
   Προς στήριξη της προσφυγής-αγωγής του, ο προσφεύγων προβάλλει παράβαση των άρθρων 25, δεύτερο εδάφιο, και 26 και 43 του Κανονισμού Υπηρεσιακής Καταστάσεως καθώς και των σχετικών με την εφαρμογή του άρθρου 43 γενικών εκτελεστικών διατάξεων που θεσπίστηκαν από την Επιτροπή στις 26 Απριλίου 2002. Προβάλλει επίσης κατάχρηση εξουσίας, παραβίαση γενικών αρχών του δικαίου, όπως ο σεβασμός των δικαιωμάτων άμυνας, η αρχή της χρηστής διοικήσεως και η αρχή της ίσης μεταχειρίσεως, καθώς και πρόδηλο σφάλμα εκτιμήσεως.